
	      MAT Á ÁHRIFUM LAGASETNINGAR*
                   – sbr. samþykkt ríkisstjórnarinnar frá 24. febrúar 2023
*umfjöllun um einstök efnisatriði misjafnlega ítarleg, eftir umfangi máls og eðli

	Málsheiti og nr.
	  Frumvarp til laga um breytingu á lögum um náttúruvernd, nr. 60/2013 (uppbygging innviða, utanvegaakstur, friðlýsing og friðun í hafi o.fl.). Málsnúmer: URN26060084

	Ráðuneyti 
	 Umhverfis-, orku- og loftslagsráðuneytið.
	Stig mats
	☒ Frummat, sbr. 1. gr.
☐ Endanlegt mat, sbr. 10. gr. 

	Dags.
	 20. september 2026


	A. Greining og mat á fjárhagslegum áhrifaþáttum fyrir ríkið

	Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs.
Matið tekur til endurskipulagningar landsáætlunar um innviði, landtöku á friðlýstum svæðum, friðlýsingar og friðunar í hafi og úrræða vegna utanvegaaksturs. Ávinningur er einkum talinn felast í markvissari ráðstöfun fjármuna og aukinni náttúruvernd. Viðbótarverkefni stjórnvalda geta þó haft í för með sér kostnað sem þarf að skoða frekar áður en fjárhagsmatið er fullgert.
Landsáætlun um innviði. Lög nr. 20/2016 verða felld úr gildi og í stað þeirra kemur nýr kafli náttúruverndarlaga þar sem fjallað verður um landsáætlun. Náttúruverndarstofnun undirbýr þriggja ára verkefnaáætlun í samráði við ráðuneytið, en ráðherra samþykkir hana. Árleg endurskoðun, flokkun verkefna, frumathuganir nýframkvæmda og skýrslugjöf um kostnað og framvindu eiga að bæta nýtingu fjárveitinga. Sameining viðhaldsverkefna og samstarf um hönnun og innkaup geta dregið úr umsýslu og einingarkostnaði. Umfang framkvæmda er áfram háð árlegum fjárheimildum.
Landtaka. Leyfiskerfið tekur til farþega af skemmtiferða- og leiðangursskipum og sambærilegrar skipulegrar atvinnustarfsemi á friðlýstum svæðum utan skilgreindra hafna. Náttúruverndarstofnun þarf að undirbúa umsóknarferli, leiðbeiningar og samræmd viðmið, afla umsagna, afgreiða umsóknir og fylgja leyfum eftir. Nýting fyrri umsagna þegar forsendur eru óbreyttar getur dregið úr kostnaði. Viðbótarvinnu þarf að meta út frá fjölda umsókna, og fjölda hugsanlegra landtökustaða.
Vernd í hafi. Breytt orðalag friðlýsingarflokka fela ekki í sér friðlýsingu tiltekinna svæða. Skylda til samráðs við Hafrannsóknastofnun vegna friðunar getur aukið vinnu hennar og Náttúruverndarstofnunar en mun bæta vinnuferla. Formleg álitsumleitan milli ráðherra kemur í stað óskilgreinds samráðs og skýr frestur getur bætt fyrirsjáanleika málsmeðferðar. Kostnaður við einstakar friðlýsingar, rannsóknir, umsjón og eftirlit ræðst af síðari ákvörðunum og þarf að meta við undirbúning þeirra.
Utanvegaakstur. Náttúruverndarstofnun fær heimild til að annast úrbætur á verulegum náttúruspjöllum og krefja tjónvald um kostnað. Vinna og útgjöld geta aukist vegna vettvangsmats, sérfræðiaðstoðar, framkvæmdar úrbóta, kostnaðarákvarðana og innheimtu, en á móti kemur að hægt er að krefja tjónvald um greiðslu slíks kostnaðar. 

Hvaða fjárhagsgreining, rekstraráætlanir, reiknilíkön eða önnur áætlanagerð hefur farið fram við undirbúning fjárhagsmatsins?
Matið byggist á efni frumvarpsins og lýsingu greinargerðar á framkvæmd þess. Ekki liggur fyrir sundurliðuð kostnaðaráætlun, mat á viðbótarstöðugildum eða reiknilíkan sem sýnir samanlögð áhrif. 

Helstu forsendur sem áætlanir byggja á og næmni niðurstaðna fyrir frávikum.
Helstu óvissuþættir eru fjöldi og flækjustig landtökuleyfa, fjöldi friðunarmála í hafi og fjöldi brota vegna utanvegaaksturs. 

Eru fjárhagsáhrif tímabundin eða varanleg?
Vegna landtöku er innleiðing leyfiskerfis, mótun verklags og fræðsla að mestu tímabundin verkefni. Árleg leyfisafgreiðsla, samráð og eftirfylgni eru viðvarandi. Vegna utanvegaaksturs eru lagfæringar tjóns og haldlagningar tilfallandi og geta sveiflast  milli ára. Vegna landsáætlunar er rafrænt mælaborð tiltekin heimild, en ekki skilyrðislaus skylda. Meta þarf fjárhagsáhrif þess ef ákveðið er að nýta heimildina.

Skorður sem eru settar fyrir útgjöldum og hvatar sem geta haft áhrif á útgjaldaþróun.
Þriggja ára verkefnaáætlun vegna landsáætlunar er háð fjárheimildum og felur ekki í sér heimild til skuldbindinga umfram þær. Frumathuganir, árlegt kostnaðareftirlit og tilkynningar um frávik eiga að draga úr ófyrirséðum útgjöldum.

Aðskilin umfjöllun um brúttóáhrif á tekjuhlið og gjaldahlið en einnig tilgreind nettóáhrif á afkomu.
Brúttóútgjöld vegna framkvæmda þessara verkefna geta aukist eitthvað samhliða hagræðingu í áætlanagerð. Á tekjuhlið koma til hugsanleg afgreiðslugjöld, endurgreiðslur úrbótakostnaðar og breytingar á sektartekjum.  

Tekjubreytingar.
– Sjá gátlista fyrir mat á fjárhagsáhrifum.
Frumvarpið leggur ekki á nýjan skatt. Endurgreiðslur tjónvalda vegna úrbóta geta aukið tekjur eða endurheimtur stofnunarinnar, en eru háðar því að ábyrgð liggi fyrir og kröfur innheimtist.    
Leyfisskylda getur aukið tekjur af afgreiðslugjöldum. Kostnaður leyfishafa við landvörð eða leiðsögumann samkvæmt leyfisskilyrði er ekki sjálfkrafa tekjur ríkissjóðs heldur kostnaður stofnunar.
Hækkun lögbundinnar lágmarksfjárhæðar sektar úr 350.000 kr. í 500.000 kr. getur haft áhrif á sektartekjur. Ekki er byggt á áætluðum tekjuauka vegna hennar, enda ráðast raunverulegar tekjur af brotum, ákvörðun refsinga og innheimtu. Haldlagning er tímabundin ráðstöfun og felur ekki í sér eignfærslu ökutækis til ríkisins.

Útgjaldabreytingar. 
– Sjá gátlista fyrir mat á fjárhagsáhrifum.
Einhver viðbótarútgjöld geta orðið vegna undirbúnings og rekstrar landtökuleyfiskerfis, vinnsla Náttúruverndarstofnun á tillögum á landsáætlun, samráðs við Hafrannsóknastofnunar um friðun í hafi og vegna úrbóta á náttúruspjöllum. Á móti getur komið hagræðing í áætlanagerð, innkaupum og við framkvæmd verkefna.  

Eignabreytingar.
– Sjá sérstakan gátlista fyrir mat á fjárhagsáhrifum.
Frumvarpið mælir ekki fyrir um tiltekin eignakaup eða eignasölu. Innviðir geta eftir eðli framkvæmdar myndað eða aukið eignir ríkisaðila, en viðhald og annar rekstrarkostnaður þarf að aðgreina frá eignfærðum framkvæmdakostnaði. Nýjar framkvæmdir geta aukið rekstrar- og viðhaldsþörf síðar; frumathugun sem gerð er krafa um í frumvarpinu á hins vegar að sýna bæði stofn- og rekstrarkostnað.

Aðrir áhrifaþættir varðandi ríkisfjármál.
Samræmi við viðmið og sjónarmið um fyrirkomulag á útgjaldastýringu og umbúnað í fjárlögum.
Þriggja ára verkefnaáætlun er háð fjárheimildum hvers árs og felur því ekki í sér heimild til skuldbindinga umfram þær.

Samræmi við viðmið um framsetningu fjárlaga og reikningshaldslegan grundvöll samkvæmt lögum um opinber fjármál.
Greina þarf milli framlaga til framkvæmda, rekstrarkostnaðar við umsýslu, eignfærðs framkvæmdakostnaðar og tekna af gjöldum og endurheimtum. Flutningur verkefna milli ráðuneytis og stofnunar þarf eftir atvikum að endurspeglast í fjárveitingum og rekstraráætlunum.

Uppbygging skattkerfis og tekjuöflunar ríkissjóðs.
Á ekki við

Forsendur og umbúnaður þjónustugjalda – lagakröfur.
Leyfisskylda getur aukið tekjur af afgreiðslugjöldum á grundvelli heimilda í náttúruverndarlögum og viðeigandi gjaldskrá. 

Rekstrarform ríkisstarfsemi.
- Á ekki við. 

Opinber innkaup og útboð.
Heimild til samstarfs um hönnun, innkaup og útboð getur aukið hagkvæmni, en felur ekki í sér undanþágu frá reglum um opinber innkaup.

Eignaumsýsla ríkisins.
- Á ekki við. 

Réttindi og skyldur ríkisstarfsmanna.
- Á ekki við.

Ríkisstyrkir og ívilnanir, þ.m.t. samræmi við reglur ESA, sbr. 61. gr. EES-samningsins. Ath. tilkynningarskyldu með tveggja mánaða fyrirvara.
- Á ekki við. 

	B. Samræmi við útgjaldaramma og fimm ára fjármálaætlun – fjármögnun 

	Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins:
í gildandi fjárlögum. 
Ekki var gert ráð fyrir breytingum í gildandi fjárlögum. 
í fjárlagafrumvarpi komandi árs
Ekki er gert ráð fyrir að þörf verði á breytingum í fjárlagafrumvarpi komandi árs vegna frumvarpsins.  
í fimm ára fjármálaáætlun ríkisstjórnarinnar
Ekki hefur verið gert ráð fyrir breytingunu í gildandi fjármálaáætlun.
Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks, t.d. með tilfærslu fjármuna eða með því að draga úr öðrum útgjöldum?
Gert er ráð fyrir að hugsanlegur kostnaður rúmist innan útgjaldaramma málaflokksins. 

Tengist einhver ný eða aukin tekjuöflun verkefninu?
Nei. 

	C. Efnahagsáhrif – áhrif á atvinnulíf, vinnumarkað og samkeppni

	Hagræn áhrif á heildareftirspurn og einstaka markaði – hagstjórnarsjónarmið.
Skilyrði landtökuleyfa geta hugsanlega haft áhrif á eftirspurn eftir þjónustu á einstökum stöðum. Umfang þessara áhrifa liggur ekki fyrir. 
Orðalags- og málsmeðferðarbreytingar um vernd í hafi leggja ekki nýjar takmarkanir á atvinnustarfsemi. Frumvarpið áréttar að slíkar ákvarðanir breyti ekki valdheimildum stjórnvalda samkvæmt löggjöf um umgengni um nytjastofna sjávar.

Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur, sbr. lög nr. 27/1999?
– Sjá leiðarvísinn „Grunnmat á eftirlitsreglum“
Bein áhrif verða einkum á rekstraraðila skemmtiferða- og leiðangursskipa, umboðsaðila þeirra og aðra sem ferja farþega skipulega í atvinnuskyni inn á friðlýst svæði utan skilgreindra hafna. Þeir þurfa að sækja um leyfi, leggja fram upplýsingar og laga ferðir að leyfisskilyrðum. Einhver kostnaður getur falist í slíkum skilyrðum.  Á móti kemur að skýrari reglur munu gilda fyrir þessi fyrirtæki um möguleika á landtöku á friðlýstum svæðum og leiða þar með til einfaldari stjórnsýslu.  

Samkeppnisskilyrði.
Líkur á því að fjöldi fyrirtækja á markaði takmarkist með beinum hætti vegna reglusetningar (líklegt ef aðgerðin felur í sér einhvers konar einkarétt, leyfiskerfi eða kvóta).
Leyfiskerfið kann að takmarka almennan aðgang að einstökum landtökustöðum með beinum hætti, til dæmis með hámarksfjölda farþega eða synjun vegna verndar- og öryggissjónarmiða. Ekki er settur fjöldakvóti fyrirtækja eða gert ráð fyrir einkarétti neins til slíkrar landtöku.  

Líkur á því að fyrirtækjum á markaði fækki með óbeinum hætti vegna reglusetningar (líklegt ef aðgerðin felur í sér aukinn kostnað við inngöngu á markað eða tekur aðeins til hluta starfandi fyrirtækja).
Ólíklegt er að fyrirtækjum á markaði fækki vegna breytinganna. Markmiðið er einnig að skýra hvaða svæði koma til greina fyrir landtöku slíkra fyrirtækja þannig að minni óvissa og skýr ferill við leyfisveitingu mun vega á móti. 

Takmarkanir á möguleikum fyrirtækja til þess að mæta samkeppni vegna reglusetningar (líklegt ef aðgerðin hefur áhrif á verð fyrirtækja eða eðli vörunnar, t.d. staðlar eða ef aðgerðin takmarkar sölusvæði, svigrúm til að auglýsa eða til að ákveða hvernig vara er framleidd).
- Á ekki við. 
Takmarkanir á frumkvæði fyrirtækja til að stunda virka samkeppni vegna reglusetningar (líklegt ef aðgerðin felur í sér að fyrirtæki verði undanþegin samkeppnislögum eða ef fyrirtæki bera skyldu eða eru hvött til að skipta með sér hvers konar viðskiptalegum upplýsingum)
- Á ekki við. 

	D. Önnur áhrif

	Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011.
– Ath. að skylt er að leggja slíkt mat fyrir Samband íslenskra sveitarfélaga til umsagnar og tilkynna niðurstöðu máls til samgöngu- og sveitarstjórnarráðuneytisins.
Umsagnir náttúruverndarnefnda um landtöku geta aukið verkefni þeirra svo því nemi, en heimild til að nýta fyrri umsagnir mun án efa takmarka slík verkefni. Gildissvið landsáætlunar verður afmarkað við land í umsjón ríkisaðila en horfa þarf til þess að áætlunin hefur um langt skeið nánast að mestu leyti átt við um ríkisaðila en sveitarfélög hafa í lang flestum tilvikum sótt um í Framkvæmdasjóð ferðamannastað. Ekki verður því um sérstaka breytingu að ræða miðað við núverandi framkvæmd.    
Áhrif á frelsi til að veita þjónustu (með eða án staðfestu á Íslandi).
– Ath. tilkynningarskyldu til ESA með fjögurra mánaða fyrirvara, sbr. 1. og 2. gr. reglugerðar nr. 666/2011.
Á ekki við. 
Áhrif á tæknilegar reglur um vöru og fjarþjónustu, sbr. lög nr. 57/2000. 
– Ath. tilkynningarskyldu til ESA með þriggja mánaða fyrirvara, sbr. 1. og 2. gr. reglugerðar nr. 666/2011.
Á ekki við. 
Áhrif á byggðalög.
Markviss uppbygging innviða og skýrari reglur um landtöku geta stutt við ferðaþjónustu og útivist í byggðarlögum víða um land. 
Áhrif á frjáls félagasamtök.
Á ekki við.
Áhrif á jafnrétti kynjanna.
– Sjá leiðarvísi fyrir mat á jafnréttisáhrifum.
– Sjá greiningarramma fyrir jafnréttismat.
Á ekki við. 
Áhrif a lýðheilsu.
Á ekki við.
Áhrif á menntun, nýsköpun og rannsóknir.
Á ekki við. 
Áhrif á möguleika einstaklinga og fyrirtækja til að eiga samskipti þvert á norræn landamæri.
Á ekki við. 
Áhrif á stjórnsýslu, svo sem hvort ráðuneyti og stofnanir eru í stakk búin til að taka við verkefni.
Talið er að Náttúruverndarstofnun sé vel í stakk búinn til að taka við þeim verkefnum sem frumvarpið gerir ráð fyrir. 
Áhrif á stöðu tiltekinna þjóðfélagshópa, svo sem aldurshópa, tekjuhópa, mismunandi fjölskyldugerðir, launþega/sjálfstætt starfandi/utan vinnumarkaðar.
Á ekki við. 
Áhrif á umhverfi og sjálfbæra þróun.
Áhrifin eru almennt talin jákvæð. Forgangsröðun innviða eftir álagi og verndargildi getur dregið úr skemmdum á náttúru og menningarminjum. Landtökuleyfi geta takmarkað röskun á viðkvæmum búsvæðum og dýralífi. Skýrari reglur um vernd í hafi geta haft jákvæð áhrif á ferli og tímalengd slíkra mála. Markvissari ákvarðanir og úrræði vegna utanvegaaksturs geta dregið úr áframhaldandi tjóni og bætt endurheimt þeirra svæða sem hefur verið raskað með ólögmætum hætti.  

	E. Niðurstaða mats – með vísun í fylgiskjöl ef við á

	Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag. 
Endurskipulagning verklags vegna landsáætlunar á að rúmast innan fjárheimilda til hennar og bæta nýtingu fjármuna. Leyfisafgreiðsla vegna landtöku, úrbætur skemmda vegna utanvegaakstur  og haldlagning bifreiða geta tilfallandi aukið útgjöld að einhverju leyti. Ekki er því á þessu stigu hægt að fullyrða að frumvarpið í heild hafi ekki í för með sér einhvern viðbótarkostnað. Gert er ráð fyrir að ef til hans kemur verði hann fjármagnaður innan fjárheimilda málaflokksins. Hagræðing, afgreiðslugjöld og endurheimtur kostnaðar frátjónvaldi geta vegið þar á móti, en umfang liggur ekki fyrir á þessu stigi.  
Önnur áhrif en bein fjárhagsáhrif, álitamál eða fyrirvarar se-m ástæða þykir til að vekja athygli á. 
-Á ekki við. 
Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat).
Helsti ávinningur er talinn vera minni náttúruspjöll, betri vernd menningarminja, aukið öryggi og markvissari ráðstöfun opinbers fjár.


	F. Til útfyllingar vegna endanlegs mats – breytingar frá frummati

	Voru áform um lagasetninguna ásamt frummati á áhrifum kynnt fyrir FJR? 
Fyrsta  mat vegna annars vegar landtöku og hins vegar vegna landsáætlun voru kynntar fjármála- og egmahagsráðuneytinu sem hluta af innra samráði ráðuneyta í tengslum við þáverandi áform. Síðan þá hefur verið tekin ákvörðun um að sameina þessi tvö mál auk þess sem bætt hefur verið við fleiri breytingum, eins og aukinni hafvernd og ákvæðum um utanvegaakstur. 
Eru helstu efnisatriði frumvarpsins óbreytt/lítið breytt frá þeim tíma? 
Efni frumvarpsins hefur breyst talsvert frá eldra mati, einkum með viðbótum um vernd í hafi og úrræði vegna utanvegaaksturs, auk nánari útfærslu landsáætlunar og landtöku.

Ef gerðar hafa verið breytingar umfram það, sbr. það frummat á áhrifum frumvarpsins sem áður var kynnt, hverjar eru þær og hver eru fjárhagsáhrifin?
Fyrri möt fjölluðu einkum um landsáætlun og landtöku, Núverandi frumvarp felur í sér brottfall laga nr. 20/2016 og nýjan kafla í náttúruverndarlögum, nánari kröfur til frumathugana, skýrslugjafar og kostnaðareftirlits og skýrari afmörkun við land í umsjón ríkisaðila.  
 Nú er jafnframt fjallað um skýrari heimildir og málsmeðferð vegna verndar í hafi, þar á meðal samráð við Hafrannsóknastofnun við friðun.  
Heimildir til úrbóta og endurheimtu kostnaðar vegna utanvegaaksturs, tímabundinnar haldlagningar ökutækja og hækkunar lágmarkssektar höfðu ekki sætt umfjöllun í fyrra mati.   

